সিরাজগঞ্জ শহরে ঘুরে দেখার মত অন্যতম একটি জায়গা হল শহর রক্ষা বাধ। সিরাজগঞ্জ শহর থেকে ‍রিক্সা যোগে সহজেই চলে যেতে পারবেন এই মনোরম জায়গাটিতে। এই জায়গাটি হার্ডপয়েন্ট নামেও পরিচিত। সিরাজগঞ্জ শহরকে যমুনা নদীর ভাংগন থেকে রক্ষাকল্পে ১৯৯৬ হতে ২০০১ সালের মধ্যে বৃটিশ পরামর্শ ফার্ম হেলকো এন্ড পার্টনারের কারিগরী সহযোগিতায় বিশ্বব্যাংকের অর্থায়নে দক্ষিণ কোরিয়ার হুন্দাই কোম্পানী কর্তৃক ৩৩১ কোটি টাকা ব্যয়ে ২.৫ কি:মি: দীর্ঘ এ শক্ত বাঁধনির্মিত হয়। সিরাজগঞ্জ শহর রক্ষা বাঁধ তথা হার্ডপয়েন্ট পানি সম্পদ মন্ত্রালয়ের অধীন বাংলাদেশ পানি উন্নয়ন বোর্ড (বাপাউবোর্ড) এর তত্বাবধানে দক্ষ প্রকৌশলীগনের দিনরাত নিরলস পরিশ্রমের ফসল এই বাঁধ। এলাকায় প্রত্যহ প্রচুর সংখ্যক দর্শনার্থীর সমাগম ঘটে।